**Csongrád Város Polgármesterétől**

**Száma**: Ref /75-1 /2023.

Témafelelős: Tóth Irén

**ELŐTERJESZTÉS**

**Csongrád Városi Önkormányzat Képviselő-testületének**

 **2023. augusztus 31.-ei ülésére**

**Tárgy:** Létszámleépítés a Dr. Szarka Ödön Egyesített Egészségügyi és Szociális Intézmény, kormányzati funkció, 102025 időskorúak átmeneti ellátása szakfeladaton, szociális munkatárs munkakör álláshelyen.

**Tisztelt Képviselő-testület!**

A Kjt.30 (1) bekezdés b) pontjából következően, az átszervezésre vagy létszámcsökkentésre alapított felmentési indok akkor jogszerű, ha a munkáltatót érintő döntés az Országgyűléstől, a Kormánytól, a költségvetési fejezetet irányító szerv vezetőjétől, a központi költségvetési szerv vezetőjétől, vagy az önkormányzati képviselő-testülettől, mint fenntartótól származik.

Csongrád Város Polgármestere a Dr. Szarka Ödön Egyesített Egészségügyi és Szociális Intézmény (továbbiakban: Intézmény) pénzügyi helyzetére tekintettel, kezdeményezte az Intézménnyel a kiadások csökkentése érdekében 1 fő szociális munkatárs álláshelyének megszűntetését.

A 2023. évi költségvetési tárgyalásokon, a tervezések számainak kimutatásakor tisztán látszódott, hogy az Intézmény nehéz gazdasági helyzetbe került a dologi kiadások emelkedése miatt. A megemelkedett rezsiköltségek, a karbantartási díjak, az üzemanyag költségek, a gyógyszer – pelenka költségeinek fedezetére egyre nagyobb összegeket fizet ki az intézmény. Megemelkedtek az orvosok (intézményi orvos, pszichiáter, belgyógyász szakorvos) szolgáltatási díjai. A dolgozóknak kifizetésre került a nettó 30.000ft egyszeri támogatás, melynek összege a járulékokkal együtt 817.995Ft.

A bevételi oldalon érdemi növekedés nem történt. Mivel a dologi kiadásokon csökkenteni a szoros fegyelmezett teljesítés esetén sem lehetséges, rákényszerült az Intézmény a személyi juttatások csökkentésére. Ennek érdekében - a Bölcsődei szakfeladat kivételével - az Intézményrendszer valamennyi területén történtek létszámcsökkentések, szem előtt tartva a feladat-ellátás teljesülését.

Az Idősgondozásban felmondásra került egy fő foglalkoztatás, a szervező munkatárs munkaszerződése, a gyógytornász négy órában került foglalkoztatásra, egy dolgozó áthelyezésre kerül a Bölcsődei szakfeladatra, és egy dolgozó fizetés nélküli szabadságot kért, az állást nem helyettesítik. Az anyag tartalmazza a Gondviselés Háza Csongrád, és a Szociális Ápoló Otthon bevételeinek és kiadásainak alakulását 2023.07.31.-ig.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|  |  | **BEVÉTELEK** |  |  |  |  |  |  |  |  |  |  |  |
|  |  | **2023.éves** | **07. 31-ig** | **KÜLÖNBSÉG (eredeti-tény)** | **%-os felhasználás** |  |  |  |  |  |  |  |
|  |  | **Normatíva Eredeti** | **Normatíva Tény**  |  |  |  |  |  |  |  |  |  |  |
|  |  | 125 624 160 | 73 280 760 | 52 343 400 | 58,3 |  |  |  |  |  |  |  |  |
|  |  | **Önk. tám. eredeti** | **Önk. tám. Tény**  |  |  |  |  |  |  |  |  |  |  |
|  |  | 21 456 943 | 46 171 040 | -24 714 097 | 215,2\* |  |  |
|  |  | **Saját bev.eredeti** | **Saját bev. Tény**  | \*épület felújítás |  |  |  |  |  |  |  |  |  |
|  |  | 99 153 948 | 56 414 167 | 42 739 781 | 56,9 |  |  |  |  |  |  |  |  |
|  |  |  | **2022. évi Maradvány** |  |  |  |  |  |  |  |  |  |  |
|  |  |  | 5 614 139 |  |  |  |  |  |  |  |  |  |  |
|  |  | **Összes bev.eredeti** | **Összes bev.tény**  |  |  |  |  |  |  |  |  |  |  |
|  |  | **246 235 051** | **181 480 106** | 64 754 945 | 73,7 |  |  |  |  |  |  |  |  |
|  |  | **KIADÁSOK** |  |  |  |  |  |  |  |  |  |  |  |
|  |  | **2023.éves**  | **07. 31-ig** | **KÜLÖNBSÉG (eredeti-tény)** | **%-os felhasználás** |  |  |  |  |  |  |  |
|  |  | **Szem. jutt. eredeti** | **Szem. jutt. tény** |  |  |  |  |  |  |  |  |  |  |
|  |  | 127 785 974 | 84 718 360 | 43 067 614 | 66,3 |  |  |  |  |  |  |  |  |
|  |  | **Járulék eredeti** | **Járulék tény** |  |  |  |  |  |  |  |  |  |  |
|  |  | 16 572 062 | 11 175 748 | 5 396 314 | 67,4 |  |  |  |  |  |  |  |  |
|  |  | **Dologi kiad. eredeti** | **Dologi kiadás tény** |  |  |  |  |  |  |  |  |  |  |
|  |  | 101 877 015 | 66 843 321 | 35 033 694 | 65,6 |  |  |  |  |  |  |  |  |
|  |  |   | **Ber./felúj. Tény** |  |  |  |  |  |  |  |  |  |  |
|  |  |   | 26 870 905 |  |  |  |  |  |  |  |  |  |  |
|  |  | **Összes kiad.eredeti** | **Összes kiad.tény** |  |  |  |  |  |  |  |  |  |  |
|  |  | **246 235 051** | **189 608 334** | 56 626 717 | 77,0 |  |  |  |  |  |  |  |  |
|  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |

A számok alapján az Intézményből megszűntetésre kerül egy nem ápoló – gondozói státusz, amelynek feladat ellátását az Intézmény belső munkaszervezéssel ki tud váltani. A Szociális Ápoló Otthon és Gondviselés Háza Csongrád szociális munkatárs, tehát adminisztratív feladatot ellátó teljes munkaidős, közalkalmazotti jogviszonyban betölthető álláshelye helyettesíthető az Intézményben.

Az álláshelyen foglalkoztatott munkatárs 2019.11.04. óta dolgozik az Intézményben. Munkaköre: szociális munkatárs. 2023. évi bére bruttó 5.188.400 Ft + 674.492 Ft járulék, összesen 5.862.892 Ft. 2023. évi munkába járási költségtérítése 203.07.31-ig összesen 295.704 Ft volt, mivel lakcíme megváltozott, Szentesről Deszkre költözött, így munkába járási költségtérítése jelentősen megemelkedett. Státuszának megszüntetésével, feladatait a Szociális Ápoló Otthonban és Gondviselés Házában foglalkoztatott terápiás munkatárs, a gondozotti ügyintéző és a gazdasági ügyintéző venné át. A státusz megszűntetésekor egy havi végkielégítés illetné meg a dolgozót.

Kérem a Tisztelt Képviselő-testületet az előterjesztés megvitatására és a határozati javaslat elfogadására.

**HATÁROZATI JAVASLAT**

Csongrád Városi Önkormányzat Képviselő-testülete megtárgyalta a „Létszámleépítés a Dr. Szarka Ödön Egyesített Egészségügyi és Szociális Intézmény, kormányzati funkció 102025 időskorúak átmeneti ellátása szakfeladat, szociális munkatárs” tárgyú előterjesztést és az alábbi határozatot hozza.

A Képviselő-testület támogatja a Dr. Szarka Ödön Egyesített Egészségügyi és Szociális Intézmény kiadásainak csökkentése érdekében, az 1 fő szociális munkatárs munkakör álláshely megszűntetését.

Felhatalmazza az intézmény vezetőjét, hogy az álláshelyen foglalkoztatott munkatárssal a közalkalmazotti jogviszonyt mondja fel.

Határidő: azonnal

Felelős: Tóth Irén intézményvezető

Erről jegyzőkönyvi kivonaton értesítést kap:

1. a képviselő-testület tagjai

2. Tóth Irén, a Dr. Szarka Ödön Egyesített Egészségügyi és Szociális Intézmény vezetője

Csongrád, 2023. augusztus 23.

 Bedő Tamás

 polgármester